CELEX: 21998D1008(18)
Language: el
Date: 1998-03-06 00:00:00
Title: Απόφαση της Μεικτής Επιτροπής του ΕΟΧ αριθ. 18/98 της 6ης Μαρτίου 1998 για τροποποίηση του πρωτοκόλλου 31 της συμφωνίας ΕΟΧ για συνεργασία σε συγκεκριμένους τομείς εκτός του πλαισίου των τεσσάρων ελευθεριών

Avis juridique important

|

21998D1008(18)

Απόφαση της Μεικτής Επιτροπής του ΕΟΧ αριθ. 18/98 της 6ης Μαρτίου 1998 για τροποποίηση του πρωτοκόλλου 31 της συμφωνίας ΕΟΧ για συνεργασία σε συγκεκριμένους τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 272 της 08/10/1998 σ. 0031 - 0032

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 18/98 της 6ης Μαρτίου 1998 για τροποποίηση του πρωτοκόλλου 31 της συμφωνίας ΕΟΧ για συνεργασία σε συγκεκριμένους τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως τα άρθρα 86 και 98,Εκτιμώντας:ότι το πρωτόκολλο 31 συμφωνίας τροποποιήθηκε τελευταία με την απόφαση αριθ. 98/97 της Μεικτής Επιτροπής του ΕΟΧ (1),ότι το πρωτόκολλο 31 της συμφωνίας πρέπει να τροποποιηθεί για τη βελτίωση της αμοιβαίας συνδρομής στο πλαίσιο του Ευρωπαϊκού Οικονομικού Χώρου σε περίπτωση φυσικών ή τεχνολογικών καταστροφών και για την ενίσχυση της συνεργασίας στον τομέα της πολιτικής άμυνας,ΑΠΟΦΑΣΙΖΕΙ:Άρθρο 1Στο άρθρο 10 (πολιτική άμυνα) του πρωτοκόλλου 31 της συμφωνίας προστίθενται οι ακόλουθες δύο παράγραφοι:«3. Τα συμβαλλόμενα μέρη επιδιώκουν να ενισχύσουν τη συνεργασία με στόχο τη βελτίωση της αμοιβαίας συνδρομής εντός του Ευρωπαϊκού Οικονομικού Χώρου σε περίπτωση φυσικών ή τεχνολογικών καταστροφών στο πλαίσιο των δραστηριοτήτων της Κοινότητας οι οποίες ενδεχομένως είναι αποτέλεσμα της ακόλουθης κοινοτικής πράξης:- 491 Y 0727(01): ψήφισμα 91/C 198/01 του Συμβουλίου και των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου, της 8ης Ιουλίου 1991, σχετικά με τη βελτίωση της αμοιβαίας συνδρομής μεταξύ κρατών μελών σε περίπτωση φυσικών ή τεχνολογικών καταστροφών (ΕΕ C 198 της 27.7.1991, σ. 1).4. Τα συμβαλλόμενα μέρη επιδιώκουν ειδικότερα να ενισχύσουν τη συνεργασία στο πλαίσιο των κοινοτικών δραστηριοτήτων οι οποίες ενδεχομένως είναι αποτέλεσμα της ακόλουθης κοινοτικής πράξης:- 494 Y 1110(01): Ψήφισμα 94/C 313/01 του Συμβουλίου και των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου, της 31ης Οκτωβρίου 1994, σχετικά με την ενίσχυση της κοινοτικής συνεργασίας στον τομέα της πολιτικής άμυνας (ΕΕ C 313 της 10.11.1994, σ. 1).»Άρθρο 2Η παρούσα απόφαση αρχίζει να ισχύει την 7η Μαρτίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 6 Μαρτίου 1998.Για τη Μεικτή Επιτροπή του ΕΟΧΟ ΠρόεδροςF. BARBASO(1) ΕΕ L 193 της 9.7.1998, σ. 55.